Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: 1. számú melléklet a 10/2001. (III. 27.) MeHVM rendelethez
Paragraph Index: 364

1. Az előfizetői szám felépítése Az SHS=81 szolgáltatás- vagy hálózatkijelölő számot követő előfizetői szám hossza 6 számjegy. Az előfizetői szám felépítése: abc def, ahol: az első egy, kettő vagy három szám a szolgáltatót és az általa nyújtani kívánt IN szolgáltatást azonosítja. Az első egy, kettő vagy három számjegyet a szolgáltató kérésére a hatóság jelöli ki. A további számjegyeket a szolgáltató jelöli ki. 2F7. Emeltdíjas hívás szolgáltatás (SHS=90) Igénybevételével lehetőség nyílik a közcélú távbeszélő-hálózatból vagy a közcélú mobil rádiótelefon-hálózatból valamely tartalom szolgáltató vagy előfizető elérésére. A szolgáltatás igénybevételért a hívó előfizető minden esetben az érvényes tarifánál magasabb, a szolgáltatók által meghatározott díjat köteles fizetni. A fizetendő díj mértékét a szolgáltatóknak minden esetben — az emeltdíjas szolgáltatás hívószámának közzétételével együtt — nyilvánosságra kell hozniuk.

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes